इसके बाद उन्होंने रामिरेज़ का ख़िताब वापस ले लिया. लेकिन रामिरेज़ ने हार नहीं मानी और वे अदालत पहुंच गईं.अदालत में उन्होंने दलील दी कि उनका ख़िताब इसलिए वापस लिया गया क्योंकि प्रतियोगिता जीतने के बाद उनका भार थोड़ा बढ़ गया था.लेकिन आयोजकों का दावा था कि ख़िताब इसलिए वापस लिया गया क्योंकि रामिरेज़ ने उनके साथ हुए क़रार का शर्तों को तोड़ा है.हफ़्ते भर चली अदालती कार्रवाई के बाद टेक्सास में ज्यूरी रामिरेज़ के हक़ में फ़ैसला सुनाया.जज बारबरा नेलरमो ने कहा, "मेरे पास डोमोनीक रामिरेज़ को मिस सान एंटोनियो के ख़िताब पर बहाल करने के अलावा कोई दूसरा विकल्प नहीं."डोमोनीक रामिरेज़ ने कहा, "ये सिद्धांत की बात है."आयोजकों ने इस वर्ष जनवरी में रामिरेज़ से ख़िताब ये कहते हुए छीन लिया था कि वे उनके द्वारा आयोजित समारोहों में देरी से आती हैं. रामिरेज़ पर एक सौंदर्य प्रतियोगिता के विजेता के अनुरूप व्यवहार ना करने का भी आरोप लगाया गया था.अब चूंकि मिस रामिरेज़ को ख़िताब वापस मिल गया है वे मिस टेक्सास या मिस अमरीका के लिए होने वाली सौंदर्य प्रतियोगिताओं में हिस्सा ले पाएंगी.लेकिन इसमें एक दिक्कत है. मिस रामिरेज़ के निलंबन के दौरान उनकी जगह पर एशली डिक्सॉन को मिस सान एंटोनियो चुन लिया गया था.